Rimantas Cibauskas

Rimantas Cibauskas (g. 1962 m. gruodžio 8 d. Šiaudviečiuose, Šilutės rajonas) – Lietuvos ir Klaipėdos miesto savivaldybės politinis bei visuomenės veikėjas, ekonomistas.

Biografija 
1984 m. baigė Vilniaus universitetą, prekybos ekonomistas.

Bendrovės „Mūsų laikas“ valdybos pirmininkas, direktorius.

2007–2011 m. ir nuo 2011 m. Klaipėdos miesto savivaldybės tarybos narys nuo Lietuvos socialdemokratų partijos Klaipėdos skyriaus. 2007–2011 m. Klaipėdos miesto savivaldybės tarybos Strateginės plėtros komiteto pirmininkas, Kolegijos narys, korupcijos prevencijos ir kontrolės komisijos narys, Klaipėdos regioninės plėtros tarybos narys. 2009 m. išrinktas Klaipėdos miesto senamiesčio burmistru.

 Nuo 2006 m. Lietuvos studentų krepšinio lygos (LSKL) prezidentas, Lietuvos krepšinio federacijos (LKF) viceprezidentas. Lietuvos šeimų krepšinio lygos prezidentas. Lietuvos tautinio olimpinio komiteto narys. Krepšinio komandų turnyro „trys prieš tris“ sumanytojas, krepšinio komandos „Time team“ įkūrėjas. Klaipėdos miesto savivaldybės Imanuelio Kanto viešosios bibliotekos tarybos pirmininkas.
Literatūrinės Ievos Simonaitytės vardo premijos steigėjas. Klaipėdos valstybinio muzikinio teatro naujojo pastato statybų iniciatyvinės grupės pirmininkas. 2019 m. paminklo Vydūnui atsiradimo Klaipėdos mieste idėjos iniciatorius ir rėmėjas.

Žmona Reda, dukterys Indrė ir Rugilė.

Filantropinė veikla 
J. L. Vynerio labdaros ir paramos fondo steigėjas ir valdybos narys. Lietuvos Jūrų muziejaus – delfinariumo, konkurso „Klaipėdos knyga“, konkurso „Metų klaipėdietė“, „Gintarinės jūrmylės“, Klaipėdos valstybinio muzikinio teatro ir Klaipėdos dramos teatro kultūrinių renginių, Tarptautinio džiazo festivalio „Jazz voices“, Lietuvos jūrų muziejaus rėmėjas, delfinių Gabijos ir Gilės globėjas.

Ievos Simonaitytės literatūrinės premijos, XIII XIV ir XV Klaipėdos pilies džiazo festivalio ir Lietuvos krepšinio namų mecenatas.

Įvertinimas 
 Klaipėdos metų filantropas
 „Metų Klaipėdietis" nominantas
 „Gerumo sparno“ nominantas
 „Darbo žvaigždė“ apdovanojimas, Lietuvos prekybos, pramonės ir amatų rūmai
 Šilutės savivaldybės „Sidabrinės nendrės“ laureatas
 LKF Garbės ženklas už nuopelnus Lietuvos krepšiniui
 Klaipėdos apskrities garbės ženklas
 Šilutės miesto 500 metų jubiliejaus ambasadorius
 „Auksinio liūto“ apdovanojimas, Žemaičių Naumiesčio seniūnija
 Lietuvos Respublikos Kultūros ministerijos Metų kultūros mecenato garbės ženklas
 Vidūno draugijos išrinktas „Garbės nariu“
 Ordinas „Už nuopelnus Lietuvai“ Riterio kryžius

Šaltiniai

Nuorodos 
 Tinklalapis 

Lietuvos ekonomistai
Klaipėdos politikai
Lietuvos krepšinio veikėjai